༈ ཀུ་ས་ལི་ཆུང་བས་མཛད་པའི་བློ་སྦྱོང་སེམས་དཔའི་རིམ་པའི་གཅེས་བཏུས་ནི། མཚན་དགེ་བ་
ཅན་ཡིན། འདིས་ཆོས་གསུང་པའི་རྩར་མི་གཅིག་གི་ཁྱི་ལ་དབྱུག་པ་ཞིག་བརྒྱབ་པས། བླ་མས་ཨ་ར་ར་
གསུངས་ནས་འགྱེལ་བས་གཞན་ཚོས་བསམ་པ་ལ། ཁྱི་ལ་ཅི་ཡང་མི་ཏོ་བར་འདུག་པས། ཚུལ་འཆོས་
དེ་རེ་ཆེ་སྙམ་པ། བླ་མས་མཁྱེན་ནས་སྐུ་རྒྱབ་བསྟན་པས་ཁྱི་ལ་བརྒྱབ་པའི་ཐད་སྐྲང་འདུག་པ་ཐམས་ཅད་
ཡིད་ཆེས་སོ། །ཀཱ་ཡེ་ཐོག་མ་མེད་དུས་ནས། །ད་དུང་བདག་རྒྱུད་མ་ཐུལ་བས། །གཤིས་
ངན་བདུད་ཀྱི་ཁང་པ་ན། །ཉོན་མོངས་ལས་ཀྱི་ཕོ་ཉ་འཁོར། །ཁྱོད་ཀྱིས་ཕ་མ་བསམ་པས་
ན། །སེམས་ཅན་ཐམས་ཅད་སྡུག་བསྔལ་ཀྱང༌། །ད་དུང་བག་ཕེབས་བདེ་གྱུར་ཏེ། །གཉེན་
པོའི་གོ་ཆ་མི་གྱོན་ཨང༌། །རང་འདོད་དུག་གི་སྡོང་པོ་ཡིན། །ཚེ་འདིའི་ཆེ་ཐབས་བསླུ་བྲིད་
ཡིན། །སྲུང་སྐྱོབས་མང་པོ་མགོ་བསྐོར་ཡིན། །ལྷ་འདྲེ་མང་པོ་རྫུན་འཁྲིགས་ཡིན། །ཉོན་
མོངས་རྣམ་རྟོག་སྐྱེས་པའི་ཚེ། །བྱ་ཁྲས་བྱེའུ་འདེད་པ་ལྟར། །དམིགས་པ་སྐོར་ལ་བསྐོར་
100

རྫོགས་ཀྱིས། །ལག་ཏུ་ཟིན་ཚེ་བརླག་པར་གྱིས། །ཚེ་འདིའི་ཆེ་ཐབས་སྒྲུབ་པའི་ཚེ། །སྲིན་
མོ་མི་ཟན་མཐོང་བ་ལྟར། །རྔམས་ཤིང་ལས་དེ་བོར༌བཞག་ལ། །མི༌ཁོམ་ས༌ལ༌རྒྱང་རིང་བྲོས། །
ཉིན་མཚན་ཆོས་ལ་འབད་གྱུར་ཀྱང༌་། །ད་དུང་སྐྱ་དྲི་མ་ཡལ་ན། །བདུད་ཀྱིས་ཁྱེར་བར་རབ་
བསམ་ནས། །བཟློག་སྟེ་གཉེན་པོ་བརྟེན་པར་བྱ། །མཁས་པས་དགྲ་བོ་འཇོམས་འདོད་ན། །དང་
པོ་རང་འདོད་ཁྱད་དུ་བསད། །གང་གིས་སྐུར་པ་བཏབ་གྱུར་ཀྱང༌། །དེ་ལ་ངག་འཚང་རྣམས་
མི་བྱ། །གང་གིས་གནོད་པ་བསྐྱལ་གྱུར་ཀྱང༌། །ཁ་འཛིན་ཤག་འདེབས་ཡོངས་མི་བྱ། །ལུས་
སྲོག་ལོངས་སྤྱོད་བྲལ་གྱུར་ཀྱང༌། །རང་གི་བསགས་པས་ལེན་ནོ་ཞེས། །ལྷག་པར་རང་ལ་
སྙིང་ཚིམ་བགྲང༌། །ཕན་བཏག་དྲིན་ལན་ལོག་འཇལ་ཚེ། །སྐད་ཅིག་ཙམ་ཡང་མི་འཁྲུགས་
པར། །བཟོད་བསྐུལ་བཀའ་དྲིན་དྲན་པར་བྱ། །གཞན་ཡང་འཇིགས་པ་རབ་བསམ་ཞིང༌། །རང་
ལ་ཁྲེལ་བསྡས་ཆེན་པོ་བྱ། །སྐྱེ་བ་གཏན་གྱི་སོ་ནམ་ནི། །ཚེ་ཐུང་འདི་ལ་སྒྲུབ་དགོས་ན། །ལངས་
ཡོད་བརྟེན་པའི་སྙིང་མེད་པོ། །གདོན་འདི་གང་གིས་བརླམས་པ་ཡིན། །ཇོ་བོ་སེམས་ཅན་
མར་སོམས་ལ། །སྡུག་བྱུང་ཐམས་ཅད་རང་གིས་ཁུར། །བུབ་ཁ་ཐམས་ཅད་རང་གིས་བླངས། །
བྱུར་ཤན་ཐམས་ཅད་སྙིང་ལ་ཁུར། །ཁྲེལ་བསྔས་ཆེན་པོ་རང་ལ་གྱིས། །གསུངས་སོ།། །།